ભાવનગર, 5 નવેમ્બરઃ ભાવનગર શહેરમાં દર્દીઓને સુવિધાઓથી સંપન્ન હોસ્પિટલમાં સારવાર મળી રહે એ હેતુસર રજવાડાઓ દ્વારા સખ તખતસિંહ જનરલ હોસ્પિટલ બનાવવામાં આવી છે. જે ગુજરાતની એકમાત્ર એવી હોસ્પિટલ છે, જ્યાં એન્ડોસ્કોપી સર્જરી મફતમાં કરવામાં આવે છે. આ હોસ્પિટલમાં છેલ્લા ત્રણ વર્ષથી એન્ડોસ્કોપી સર્જરી વિભાગ કાર્યરત છે અને ત્યાં તમામ પ્રકારના એન્ડોસ્કોપીના જટિલમાં જટિલ ઓપરેશન મફતમાં કરી આપવામાં આવે છે. જેમાં અપરજીએસ્કોપી, કોલોનોસ્કોપી, ઇઆર્સીપી જેવા ઓપરેશન છે.